Η **Μαρί Ντρέσλερ** (*Marie Dressler*, 9 Νοεμβρίου 1868 - 28 Ιουλίου 1934) ήταν Αμερικανοκαναδέζα ηθοποιός του θεάτρου και του κινηματογράφου  βραβευμένη με το Όσκαρ Α' γυναικείου ρόλου.

Βιογραφία
---------

Η Ντρέσλερ γεννήθηκε στο Κόμπουργκ του Οντάριο ως **Λέιλα Μαρί Κέρμπερ** (Leila Marie Koerber) από γονείς μουσικούς. Ξεκίνησε την καριέρα της στο θέατρο σε ηλικία 14 ετών, οπότε και ξεκίνησε να χρησιμοποιεί το επώνυμο της θείας της. Το 1862 έπαιξε για πρώτη φορά στο Μπρόντγουεϊ και τα χρόνια που ακολούθησαν ήταν δημοφιλής σταρ του Βοντβίλ.

To 1914 έπαιξε για πρώτη φορά στον κινηματογράφο στο πλευρό του Τσάρλι Τσάπλιν στην ταινία *Το Τρύπιο Ρομάντζο του Τσάρλι* (Tillie's Punctured Romance) την πρώτη κινηματογραφική κωμωδία μεγάλου μήκους*.* Η ταινία, η πρώτη και για τον Τσάπλιν, σημείωσε σημαντική επιτυχία και είχε δύο συνέχειες.Ύστερα από μερικές ακόμα ταινίες επέστρεψε στη Νέα Υόρκη και το θέατρο. Τα επόμενα χρόνια όμως μπήκε στη μαύρη λίστα και δεν της προσφέρονταν ρόλοι επειδή σαν συνδικαλίστρια είχε συμμετάσχει στη διοργάνωση μιας απεργίας τεχνικών του θεάτρου. Ο αποκλεισμός την οδήγησε στη φτώχεια και πήγε στο Χόλυγουντ αναζητώντας νέες ευκαιρίες. Η καλή της φίλη, σεναριογράφος Φράνσις Μάριον (Frances Marion) τη βοήθησε να υπογράψει ένα συμβόλαιο με το στούντιο όπου εργαζόταν, την MGM (εμ τζι εμ) το 1927. Αρχικά χρησιμοποιήθηκε κυρίως σε ρόλους ηλικιωμένων κυριών όπως της οξύθυμης σπιτονοικοκυράς. Έπαιξε μαζί με την ηθοποιό Πόλυ Μοράν (Polly Moran) σε αρκετές ταινίες και σχημάτισαν ένα σχετικά δημοφιλές κινηματογραφικό δίδυμο.

Η συμμετοχή της στις πετυχημένες ταινίες *Μια Γυναίκα με Καρδιά* (The patsy) και *Η Μη Εστεμμένη Βασίλισσα* (The uncrowned queen) της χάρισε ευρύτερη αναγνώριση. Έκανε το μεγάλο άλμα στην καριέρα της το 1930 με τη συμμετοχή της στην πρώτη ομιλούσα ταινία της Γκρέτα Γκάρμπο, *Άννα Κρίστι* (Anna Christie)*,* στο ρόλο μιας γερασμένης, πικραμένης πόρνης. Την ίδια χρονιά έπαιξε στο *Μιν και Μπιλ* (Min and Bill) με τον Γουάλας Μπίρι (Wallace Beery) να υποδύεται το σύζυγο της αν και ήταν 20 χρόνια νεώτερος της. Η ταινία ήταν η μεγαλύτερη επιτυχία της χρονιάς και μεταμόρφωσε τη Ντρέσλερ σε κινηματογραφικό αστέρα πρώτου μεγέθους αν και είχε περάσει τα εξήντα. Στην τελετή των βραβείων Όσκαρ του 1931 ο ρόλος αυτός της χάρισε και το βραβείο Α' Γυναικείου Ρόλου. Την επόμενη χρονιά ήταν ξανά υποψήφια για το βραβείο για το ρόλο της στην ταινία *Έμμα*(Emma). Στις 7 Αυγούστου του 1933 ήταν εξώφυλλο στο περιοδικό Τάιμ (Time). Την ίδια χρονιά έπαιξε μαζί με πολλούς άλλους αστέρες όπως τους Τζον Μπάριμορ (John Barrymore), Τζην Χάρλοου (Jean Harlow) και Γουάλας Μπίρι στην ταινία *Το βράδυ στις οκτώ* (Dinner at eight), την κινηματογραφική διασκευή ενός πετυχημένου θεατρικού έργου του Μπρόντγουεϊ των Τζωρτζ Σ. Κάουφμαν (George S. Kaufmann) και Έντνα Φέρμπερ (Edna Ferber). Η ταινία *Τάγκμποουτ Άννι* (Tugboat Annie) της ίδιας χρονιάς, όπου έπαιξε για ακόμα μια φορά με τον Γουάλας Μπίρι, σημείωσε επίσης μεγάλη εισπρακτική επιτυχία.

Στις αρχές του 1934 διαγνώστηκε με καρκίνο. Ο επικεφαλής της MGM Λούις Μπ. Μάγερ (Louis B. Mayer) έμαθε τη διάγνωση από το γιατρό της και του ζήτησε να μην της το πει για να μην καταρρακωθεί ψυχολογικά. Η Ντρέσλερ πέθανε στις 28 Ιουλίου εκείνης της χρονιάς στη Σάντα Μπάρμπαρα της Καλιφόρνια.

Επιλεγμένη φιλμογραφία
----------------------

* *Το Τρύπιο Ρομάντζο του Τσάρλι* (Tillie's Punctured Romance) 1914
* *Η Μη Εστεμμένη Βασίλισσα*(The uncrowned queen) 1929
* *Άννα Κρίστι* (Anna Christie) 1930
* *Ας ευθυμήσουμε* (Let Us Be Gay) 1930
* *Μιν και Μπιλ* (Min and Bill)
* *Έμμα* (Emma) 1931
* *Τάγκμποουτ Άννι* (Tugboat Annie) 1933
* *Το βράδυ στις οκτώ* (Dinner at eight)

Βιβλιογραφία
------------

* Kennedy, Matthew (2006). *Marie Dressler: A Biography, With a Listing of Major Stage Performances, a Filmography And a Discography*. McFarland. ISBN 0-7864-0520-1.
* Lee, Betty (1997). *Marie Dressler: The Unlikeliest Star*. University of Kentucky Press. ISBN 0-8131-2036-5.
* Silverman, Steven M. (1999). *Funny Ladies*Απαιτείται δωρεάν εγγραφή. Harry N. Abrams, Inc. ISBN 0-8109-3337-3.

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb141732040. Ανακτήθηκε στις 10  Οκτωβρίου 2015.
2. 1 2  (Αγγλικά) *Internet Broadway Database*. 7532. Ανακτήθηκε στις 9  Οκτωβρίου 2017.
3. 1 2  (Αγγλικά) *Find A Grave*. 300. Ανακτήθηκε στις 9  Οκτωβρίου 2017.
4. 1 2 3 4  wfpp.cdrs.columbia.edu/pioneer/ccp-marie-dressler/. Ανακτήθηκε στις 5  Ιουνίου 2019.
5. ↑  Ανακτήθηκε στις 14  Ιουνίου 2019.
6. ↑  (Αγγλικά) *Internet Movie Database*. ev0000003/1931/.
7. ↑  Ανακτήθηκε στις 6  Ιουνίου 2021.
8. ↑  Obituary *Variety*, July 31, 1934, page 54.
9. ↑  Marie Dressler: *North American Theatre Online*
10. 1 2  «Famous Star Is Dead at 62». *Montreal Gazette*: σελ. 1, 9. July 30, 1934.. Ανακτήθηκε στις September 6, 2011.
11. ↑  Lee 1997, σελίδες 11–12.
12. ↑  Silverman 1999, σελ. 23.

Εξωτερικοί σύνδεσμοι
--------------------

* Η Μαρί Ντρέσλερ στο cine.gr Αρχειοθετήθηκε 2021-01-15 στο Wayback Machine.

|  |  |  |  |  |  |
| --- | --- | --- | --- | --- | --- |
| 

| π • σ • ε
Όσκαρ Α' Γυναικείου Ρόλου (1928–1940) |
| --- |
|  |
| 
* Τζάνετ Γκέινορ (1928)
* Μαίρη Πίκφορντ (1929)
* Νόρμα Σίρερ (1930)
* Μαρί Ντρέσλερ (1931)
* Έλεν Χέιζ (1932)
* Κάθριν Χέπμπορν (1933)
* Κλοντέτ Κολμπέρ (1934)
* Μπέτι Ντέιβις (1935)
* Λουίζ Ράινερ (1936)
* Λουίζ Ράινερ (1937)
* Μπέτι Ντέιβις (1938)
* Βίβιαν Λι (1939)
* Τζίντζερ Ρότζερς (1940)
 |
|  |
| 
* Πλήρης κατάλογος
* (1928–1940)
* (1941–1960)
* (1961–1980)
* (1981–2000)
* (2001–σήμερα)
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 14982534
* LCCN: n85151802
* ISNI: 0000 0000 8359 3438
* GND: 120573482
* SUDOC: 16403661X
* BNF: cb141732040 (data)
* BIBSYS: 98032040
* MusicBrainz: 8c2ac0ac-c7e5-4f43-95e2-8d2c9c461ffa
* BNE: XX1760398
* CiNii: DA1391681X

 |

 |